rejauldu/bengali-wikipedia huggingface dataset:
ত্রিশূর কর্পোরেশন স্টেডিয়াম হল ত্রিশূর মিউনিসিপ্যাল কর্পোরেশনের মালিকানাধীন একটি ফুটবল স্টেডিয়াম। ত্রিশূর শহরে অবস্থিত, এটি প্যালেস স্টেডিয়াম নামেও পরিচিত। এটি ভারতের কেরালার প্রাচীনতম স্টেডিয়ামগুলির মধ্যে একটি এবং ১৫,০০০ লোক ধারণ করার ক্ষমতা রয়েছে।   ইতিহাস  মিউনিসিপ্যাল কর্পোরেশন স্টেডিয়াম গিনেস ওয়ার্ল্ড রেকর্ডস অনুসারে বিশ্বের বৃহত্তম এবং সর্বোচ্চ অস্থায়ী স্টেডিয়ামের স্থান ছিল, যেখানে ৭০ ফুট উচ্চতায় ৩৫,০০০ দর্শক ধারণ করতে পারে। স্টেডিয়ামটি ফেডারেশন কাপ (ভারত) এর জন্য নির্মিত হয়েছিল।এটি ১৯৯০ সালের এপ্রিলে ফেডারেশন কাপের ভেন্যুও ছিল।   আই লিগ ২য় বিভাগ  এফসি কেরালা ২০১৭–১৮ আই-লিগ ২য় বিভাগের জন্য তাদের স্বাগতিক ম্যাচ গুলো খেলতে এটি ব্যবহার করেছিলেন।   সিন্থেটিক টার্ফ  স্টেডিয়ামটিতে কেরালা রাজ্যের প্রথম সিন্থেটিক ফুটবল টার্ফ রয়েছে এবং ফিফা ২ স্টার সার্টিফিকেশন রয়েছে। টার্ফটি ফিল্ডটার্ফ, মার্কিন যুক্তরাষ্ট্র থেকে আমদানি করা হয়েছিল এবং গ্রেট স্পোর্টস ইনফ্রা প্রাইভেট লিমিটেড দ্বারা ইনস্টল করা হয়েছিল। ফিফা অনুমোদিত পরীক্ষাগার দ্বারা পরিচালিত একাধিক পরীক্ষার পর ২ তারকা প্রশংসাপত্র জারি করা হয়েছিল। ২০১৫ সালে ভারতের জাতীয় গেমসের জন্য স্টেডিয়ামটি কেরালা সরকার দ্বারা সংস্কার করা হয়েছিল। ফুটবল টার্ফের আনুমানিক আয়তন ৭,১৫০ বর্গ মিটার। সংস্কার করা স্টেডিয়ামে ফুটবল মাঠের চারপাশে ৮ লেনের সিন্থেটিক ট্র্যাক রয়েছে। সিন্থেটিক ট্র্যাক এবং ফুটবল মাঠ।   কেরালা প্রিমিয়ার লিগ  কেরালা প্রিমিয়ার লিগের দল এফসি কেরালা এবং এফসি ত্রিশূর স্টেডিয়ামে তাদের স্বাগতিক ম্যাচ গুলো খেলে থাকেন। অনুষ্ঠিত অনুষ্ঠান ও প্রতিযোগিতা  সন্তোষ ট্রফি ১৯৮১–৮২, ১৯৯৯–২০০০  ১৯৯০ সালে ভারতীয় ফেডারেশন কাপ  তথ্যসূত্র  বিষয়শ্রেণী:কেরালার ফুটবল মাঠ বিষয়শ্রেণী:ত্রিশূরের ভবন ও স্থাপনা বিষয়শ্রেণী:কেরালায় ক্রীড়া মাঠ বিষয়শ্রেণী:ত্রিশূরে ক্রীড়া স্থান বিষয়শ্রেণী:ত্রিশূরে ফুটবল বিষয়শ্রেণী:১৯৭৮-এ প্রতিষ্ঠিত ক্রীড়া মাঠ বিষয়শ্রেণী:১৯৭৮-এ কেরালায় প্রতিষ্ঠিত বিষয়শ্রেণী:ভারতের ২০শ শতাব্দীর স্থাপত্য
প্রথম হিশাম () ছিলেন কর্ডোবার আমির। ৭৮৮ থেকে ৭৯৬ পর্যন্ত তিনি আন্দালুসে উমাইয়া আমির হিসেবে দায়িত্বপালন করেন।  হিশাম ৭৫৬ সালে কর্ডোবায় জন্মগ্রহণ করেন। তিনি প্রথম আবদুর রহমান ও তার স্ত্রী হালুলের প্রথম পুত্র।  অভ্যন্তরীণ বিদ্রোহ শাসনের শুরুতে ৭৮৮ সালে তাকে তার ভাই সুলায়মান ও আবদুল্লাহ কর্তৃক সংঘটিত বিদ্রোহ মোকাবেলা করতে হয়।  সেপ্টিমেনিয়া অভিযান কারোলিনগিয়ান অঞ্চল থেকে দক্ষিণের দিকে হুমকি অনুভূত হওয়ায় ৭৯৩ সালে তিনি ফ্রাঙ্কদের বিরুদ্ধে জিহাদের ঘোষণা দেন এবং গিরোনা ও নারবোনে সেনাপ্রেরণ করেন। কিন্তু এ স্থানগুলো দখল করা সম্ভব হয়নি। উমাইয়া সেনাপতি আবদুল মালিক ইবনে আবদুল ওয়াহিদ ইবনে মুগিস কারকাসোনের দিকে অগ্রসর হয়ে সফল হন। সেখানে তিনি লুইস দ্য পাইওসকে পরাজিত করেন। তবে কারোলিনগিয়ানের বেশি ভেতরে অভিযান চালান না হলেও বিপুল পরিমাণ সম্পদ তাদের হাতে আসে। পরবর্তীতে কর্ডোবা মসজিদসহ আরো অনেক মসজিদ তৈরী করা হয়।  অস্টুরিয়ান ও বাস্কদের বিরুদ্ধে অভিযান ৭৯৪ সালে তার সেনাপতি আবদুল মালিক ও তার ভাই আবদুল করিম উত্তরের রাজ্য আলাভা, পুরনো কাস্টিল, অস্টুরাস এসব অঞ্চলে অভিযান চালান। এই অঞ্চলের নবগঠিত রাজধানী আক্রমণ করা হয়। অস্টুরিয়ার দ্বিতীয় আলফোনসো পালিয়ে যান এবং শার্লেমাইনের সাথে যোগাযোগ শুরু করেন। এসব অভিযানে উত্তরের খ্রিষ্টান রাজ্যগুলোকে ধ্বংস করা উদ্দেশ্য ছিল না বরং কর্ডোভার সামরিক সক্ষমতা বৃদ্ধি এর লক্ষ্য ছিল।  মৃত্যু হিশাম ৭৯৬ সালে মৃত্যুবরণ করেন। এসময় তার বয়স ছিল ৪০ বছর। তিনি অনেকটা দ্বিতীয় উমরের মত ছিলেন এবং ইসলামী বিধান প্রতিষ্ঠার জন্য প্রচেষ্টা চালান। তিনি খুব সাধারণ জীবনযাপন করতেন এবং জাঁকজমক এড়িয়ে চলতেন। তিনি আল্লাহভীরু ব্যক্তি ছিলেন এবং তার ন্যায়বিচার ও সুশাসনের জন্য পরিচিত ছিলেন। তার মৃত্যুর পর আবদুল্লাহ পলাতক অবস্থা থেকে ফিরে আসেন এবং ভেলেন্সিয়ার অধিকার দাবি করেন। অন্যদিকে সুলায়মান তানজাহর দাবি করেন।  তথ্যসূত্র  বিষয়শ্রেণী:কর্ডো‌বার আমির বিষয়শ্রেণী:৮ম শতকের ইউরোপীয় শাসক বিষয়শ্রেণী:৭৫৬-এ জন্ম বিষয়শ্রেণী:৭৯৬-এ মৃত্যু  বিষয়শ্রেণী:৭৫৭-এ জন্ম বিষয়শ্রেণী:৮ম শতাব্দীর আরব ব্যক্তি
দাভিদ বেতোনি একজন সাবেক ফরাসি ফুটবলার এবং বর্তমানে রিয়াল মাদ্রিদের সহকারী প্রশিক্ষক। ব্যবস্থাপক হিসেবে কর্মজীবন বেতোনিকে ২০১৩ সালে রিয়াল মাদ্রিদে আকর্ষণীয় তরুণ প্রতিভা চিহ্নিত করার সন্ধানী হিসাবে কাজ করার জন্য আমন্ত্রণ জানানো হয়েছিল।মাদ্রিদে অবতরণের আগে তিনি কান্নেস যুব খেলোয়াড়দের নিয়ে আসার জন্য এই ব্যবস্থার দায়িত্বে ছিলেন।  যখন জিদানকে ২০১৪ সালের গ্রীষ্মে রিয়াল মাদ্রিদ কাস্তিয়া প্রধান কোচ হিসাবে নিয়োগ দেওয়া হয়,তখন বেতোনি তার বন্ধুর কোচিং কর্মীদের সাথে যোগ দেন।Zidane debutó como entrenador del Castilla  তথ্যসূত্র  বিষয়শ্রেণী:১৯৭১-এ জন্ম বিষয়শ্রেণী:জীবিত ব্যক্তি বিষয়শ্রেণী:ফুটবল মধ্যমাঠের খেলোয়াড় বিষয়শ্রেণী:ইতালিতে প্রবাসী ফুটবলার বিষয়শ্রেণী:ফরাসি প্রবাসী পুরুষ ফুটবলার বিষয়শ্রেণী:ইতালিতে ফরাসি প্রবাসী ফুটবলার বিষয়শ্রেণী:লিগ ১-এর খেলোয়াড় বিষয়শ্রেণী:ফরাসি ফুটবল ম্যানেজার বিষয়শ্রেণী:কান স্পোর্টস অ্যাসোসিয়েশনের খেলোয়াড় বিষয়শ্রেণী:ইতালিতে ফরাসি প্রবাসী ক্রীড়াবিদ বিষয়শ্রেণী:স্পেনে ফরাসি প্রবাসী ক্রীড়াবিদ বিষয়শ্রেণী:পুরুষ ফুটবল মধ্যমাঠের খেলোয়াড় বিষয়শ্রেণী:ফরাসি পুরুষ ফুটবলার
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: অপসারণ করা হল।  --জয়ন্ত (আলাপ - অবদান) ০৭:৩৩, ১৫ জানুয়ারি ২০২২ (ইউটিসি) বার আউলিয়া সরকারি প্রাথমিক বিদ্যালয়   – (অপসারণের প্রস্তাবনা দেখুনলগ দেখুন) () শিক্ষাপ্রতিষ্ঠান হিসেবে ও উল্লেখযোগ্যতার সাধারণ নীতিমালায় উত্তীর্ণ নয়। — ইয়াহিয়া (আলাপ • অবদান) - ১০:৫৮, ৬ জানুয়ারি ২০২২ (ইউটিসি)   -- ওহিদ (আলাপ) ১৯:১৮, ১১ জানুয়ারি ২০২২ (ইউটিসি)  : প্রস্তাবনা অনুসারে। —শাকিল (আলাপ · অবদান) ০৩:২৫, ১২ জানুয়ারি ২০২২ (ইউটিসি)  : প্রস্তাবনা অনুসারে —গোলাম মুকিত ☆ (আলাপ) ☆ ১১:১৯, ১৪ জানুয়ারি ২০২২ (ইউটিসি)   ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
থাম্ব|রাতের বেলায় হাউস বিল্ডিং হাউস বিল্ডিং হল বাংলাদেশের ঢাকা শহরের উত্তরার একটি এলাকা। একই নামে একটি বাস স্টেশন আছে। এটির নাম এলাকায় অবস্থিত বাংলাদেশ হাউস বিল্ডিং ফাইন্যান্স কর্পোরেশন থেকে এসেছে।  এই এলাকাটি বহুবার ব্যবহার করেছে বিক্ষোভকারীরা। ২০১৫ সালে বেসরকারি বিশ্ববিদ্যালয়ের শিক্ষার্থীরা টিউশন ফি'র উপর আরোপিত ভ্যাট প্রত্যাহারের দাবিতে রাজধানীসহ দেশের বিভিন্ন বড় শহরে ধর্মঘট ও বিক্ষোভ করে। হাউস বিল্ডিং সেই এলাকাগুলির মধ্যে একটি ছিল।  নিরাপদ সড়ক আন্দোলনের নামে উত্তরার হাউজ বিল্ডিং এলাকায় জড়ো বিভিন্ন শিক্ষা প্রতিষ্ঠানের শিক্ষার্থীদের ২০১৮ সালে প্রতিবাদ করে।  ২০১৯ সালে, বকেয়া বেতন এবং সরকার কর্তৃক নির্ধারিত ন্যূনতম মজুরি সহ বিভিন্ন দাবিতে ঢাকা-ময়মনসিংহ মহাসড়কের হাউজ বিল্ডিং এলাকা অবরোধ করে বেশ কয়েকজন গার্মেন্টস শ্রমিক বিক্ষোভ করে।  ২০২১ সালে, নিরাপদ সড়ক নিশ্চিত করতে ৯ দফা দাবিতে উত্তরা হাউস বিল্ডিং এলাকায় একদল ছাত্র বিক্ষোভ করেছিল।   আরো দেখুন    আজমপুর, উত্তরা   তথ্যসূত্র   বিষয়শ্রেণী:উত্তরা বিষয়শ্রেণী:উইকিউপাত্তে স্থানাঙ্ক আছে বিষয়শ্রেণী:ঢাকার পাড়া
মো. আব্দুল কাদির বাংলাদেশের কিশোরগঞ্জ জেলার একজন রাজনীতিবিদ ছিলেন যিনি আওয়ামী লীগের রাজনীতির সাথে যুক্ত ছিলেন। তিনি মুক্তিযুদ্ধে অংশ নিয়েছিলেন। তিনি পূর্ব পাকিস্তান প্রাদেশিক পরিষদের সদস্য হিসেবে নির্বাচিত হয়েছিলেন।  জীবনী মো. আব্দুল কাদির ১৯৭০ সালে আওয়ামী লীগের প্রার্থী হিসেবে ১৯৭০ সালে পূর্ব পাকিস্তান প্রাদেশিক পরিষদের সদস্য হিসেবে নির্বাচিত হয়েছিলেন। তিনি ১৯৭১ সালে মুক্তিযুদ্ধে অংশ নিয়েছিলেন।  শেখ আব্দুল কাদির ২০১৯ সালের ১০ ডিসেম্বর ঢাকার  বঙ্গবন্ধু শেখ মুজিব মেডিকেল বিশ্ববিদ্যালয় হাসপাতালে মৃত্যুবরণ করেন।  তথ্যসূত্র  বিষয়শ্রেণী:১৯২০-এর দশকে জন্ম বিষয়শ্রেণী:২০১৯-এ মৃত্যু বিষয়শ্রেণী:বাংলাদেশ আওয়ামী লীগের রাজনীতিবিদ বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি বিষয়শ্রেণী:কিশোরগঞ্জ জেলার রাজনীতিবিদ বিষয়শ্রেণী:কিশোরগঞ্জ জেলার ব্যক্তি
ইউসুফ আন নাসিরি (, ; জন্ম: ১ জুন ১৯৯৭) হলেন একজন মরক্কী পেশাদার ফুটবল খেলোয়াড়। তিনি বর্তমানে স্পেনের পেশাদার ফুটবল লিগের শীর্ষ স্তর লা লিগার ক্লাব সেভিয়া এবং মরক্কো জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত কেন্দ্রীয় আক্রমণভাগের খেলোয়াড় হিসেবে খেললেও মাঝেমধ্যে ডান পার্শ্বীয় আক্রমণভাগের খেলোয়াড় অথবা বাম পার্শ্বীয় আক্রমণভাগের খেলোয়াড় হিসেবে খেলেন।  ২০১৫ সালে, ইউসুফ মরক্কো অনূর্ধ্ব-২০ দলের হয়ে মরক্কোর বয়সভিত্তিক পর্যায়ে অভিষেক করেছিলেন। প্রায় এক বছর যাবত মরক্কোর বয়সভিত্তিক দলের হয়ে খেলার পর, তিনি ২০১৬ সালে মরক্কোর হয়ে আন্তর্জাতিক পর্যায়ে অভিষেক করেছেন; মরক্কোর জার্সি গায়ে তিনি এপর্যন্ত ৬২ ম্যাচে ১৭টি গোল করেছেন।   প্রারম্ভিক জীবন  ইউসুফ আন নাসিরি ১৯৯৭ সালের ১লা জুন তারিখে মরক্কোর ফেজে জন্মগ্রহণ করেছেন এবং সেখানেই তার শৈশব অতিবাহিত করেছেন।   আন্তর্জাতিক ফুটবল  ইউসুফ মরক্কো অনূর্ধ্ব-২০ দলের হয়ে খেলার মাধ্যমে মরক্কোর প্রতিনিধিত্ব করেছেন। মরক্কোর বয়সভিত্তিক দলের হয়ে তিনি প্রায় ১ বছরে ৭ ম্যাচে অংশগ্রহণ করে ৩টি গোল করেছেন।   পরিসংখ্যান   আন্তর্জাতিক    দল  সাল  ম্যাচ  গোল মরক্কো  ২০১৬  ৫  ০ ২০১৭  ৯  ১ ২০১৮  ৭  ৫ ২০১৯  ১০  ৩ ২০২০  ৪  ২ ২০২১  ৫  ০ ২০২২  ১৭  ৬ ২০২৩  ৫  ০ সর্বমোট  ৬২  ১৭   তথ্যসূত্র    বহিঃসংযোগ                      বিষয়শ্রেণী:১৯৯৭-এ জন্ম বিষয়শ্রেণী:জীবিত ব্যক্তি বিষয়শ্রেণী:মরক্কী ফুটবলার বিষয়শ্রেণী:ফুটবল ফরোয়ার্ড বিষয়শ্রেণী:সেভিয়া ফুটবল ক্লাবের খেলোয়াড় বিষয়শ্রেণী:লা লিগার খেলোয়াড় বিষয়শ্রেণী:মরক্কোর আন্তর্জাতিক যুব ফুটবলার বিষয়শ্রেণী:মরক্কোর আন্তর্জাতিক ফুটবলার বিষয়শ্রেণী:২০২৩ আফ্রিকা কাপ অব নেশন্সের খেলোয়াড় বিষয়শ্রেণী:২০১৮ ফিফা বিশ্বকাপের খেলোয়াড় বিষয়শ্রেণী:২০১৯ আফ্রিকা কাপ অব নেশন্সের খেলোয়াড় বিষয়শ্রেণী:মরক্কোর অনূর্ধ্ব-২০ আন্তর্জাতিক ফুটবলার বিষয়শ্রেণী:২০১৭ আফ্রিকা কাপ অব নেশন্সের খেলোয়াড় বিষয়শ্রেণী:উয়েফা ইউরোপা লিগ বিজয়ী খেলোয়াড় বিষয়শ্রেণী:পুরুষ ফুটবল ফরোয়ার্ড বিষয়শ্রেণী:মালাগা ফুটবল ক্লাবের খেলোয়াড় বিষয়শ্রেণী:ক্লাব দেপোর্তিভো লেগানেসের খেলোয়াড় বিষয়শ্রেণী:ফেনারবাহচে ফুটবল ক্লাবের খেলোয়াড় বিষয়শ্রেণী:তেরসেরা দিভিসিওনের খেলোয়াড় বিষয়শ্রেণী:সুপার লিগের খেলোয়াড় বিষয়শ্রেণী:২০২১ আফ্রিকা কাপ অব নেশন্সের খেলোয়াড় বিষয়শ্রেণী:২০২২ ফিফা বিশ্বকাপের খেলোয়াড়
ইরশাদ কামিল (জন্ম ৫ সেপ্টেম্বর ১৯৭১) একজন ভারতীয় কবি এবং গীতিকার। জব উই মেট, চামেলি, আশিকি ২, রানঝানা, হাইওয়ে, এবং জব হ্যারি মেট সেজল-সহ বলিউডের ছবিতে তার লিখিত গানগুলো ব্যবহৃত হয়েছে।  তিনি লাভ আজ কাল (২০০৯)-এর "আজ দিন চরেয়া", রকস্টার (২০১১)-এর "নাদান পরিন্দে" ও তামাশা (২০১৫)-এর "আগার তুম সাথ হো" গানের জন্য তিনবার শ্রেষ্ঠ গীতিকার বিভাগে ফিল্মফেয়ার পুরস্কার অর্জন করেন। এছাড়া তিনি একটি আইফা পুরস্কার, দুটি জি সিনে পুরস্কার ও একটি স্ক্রিন পুরস্কার অর্জন করেন।   ব্যক্তিগত জীবন  কামিল ভারতের মালেরকোটলায় একটি পাঞ্জাবি মুসলিম পরিবারে তার পিতামাতার সপ্তম সন্তান হিসেবে জন্মগ্রহণ করেন । তিনি পাঞ্জাব বিশ্ববিদ্যালয়ে সাংবাদিকতা অধ্যয়ন করেন, এরপর হিন্দিতে স্নাতকোত্তর এবং পিএইচডি ডিগ্রি অর্জন করেন।  তথ্যসূত্র    বহিঃসংযোগ     বিষয়শ্রেণী:১৯৭১-এ জন্ম বিষয়শ্রেণী:জীবিত ব্যক্তি বিষয়শ্রেণী:২১শ শতাব্দীর ভারতীয় কবি বিষয়শ্রেণী:২১শ শতাব্দীর ভারতীয় লেখক বিষয়শ্রেণী:পাঞ্জাব, ভারতের সঙ্গীতজ্ঞ বিষয়শ্রেণী:ভারতীয় গীতিকার বিষয়শ্রেণী:ভারতীয় পুরুষ গীতিকার বিষয়শ্রেণী:ভারতীয় মুসলিম বিষয়শ্রেণী:ভারতের উর্দু ভাষার কবি বিষয়শ্রেণী:হিন্দি ভাষার কবি বিষয়শ্রেণী:হিন্দি ভাষার গীতিকার বিষয়শ্রেণী:হিন্দি ভাষার লেখক বিষয়শ্রেণী:শ্রেষ্ঠ গীতিকার বিভাগে ফিল্মফেয়ার পুরস্কার বিজয়ী বিষয়শ্রেণী:শ্রেষ্ঠ গীতিকার বিভাগে আইফা পুরস্কার বিজয়ী বিষয়শ্রেণী:শ্রেষ্ঠ গীতিকার বিভাগে জি সিনে পুরস্কার বিজয়ী বিষয়শ্রেণী:শ্রেষ্ঠ গীতিকার বিভাগে স্ক্রিন পুরস্কার বিজয়ী
জোসেফ স্টিগ্‌লিট্‌স‌ ইংরেজি ভাষায়: Joseph Eugene "Joe" Stiglitz) (ফেব্রুয়ারি ৯, ১৯৪৩) এক্কজন মার্কিন অর্থনীতিবিদ৷ ২০০১ সালে জর্জ অ্যাকারলফ এবং মাইকেল স্পেন্স-এর সাথে তথ্য অর্থনীতি (ইনফরমেশন ইকনমিকস) ক্ষেত্রে অবদানের জন্য অর্থনীতিতে নোবেল পুরস্কার পান৷  বিষয়শ্রেণী:মার্কিন অর্থনীতিবিদ বিষয়শ্রেণী:১৯৪৩-এ জন্ম বিষয়শ্রেণী:নোবেল বিজয়ী অর্থনীতিবিদ বিষয়শ্রেণী:কলাম্বিয়া বিশ্ববিদ্যালয়ের শিক্ষক বিষয়শ্রেণী:জন বেটস ক্লার্ক মেডেল বিজয়ী বিষয়শ্রেণী:২০শ শতাব্দীর মার্কিন অর্থনীতিবিদ বিষয়শ্রেণী:জীবিত ব্যক্তি বিষয়শ্রেণী:মার্কিন নোবেল বিজয়ী বিষয়শ্রেণী:২০শ শতাব্দীর মার্কিন অ-কল্পকাহিনী লেখক বিষয়শ্রেণী:২১শ শতাব্দীর মার্কিন অ-কল্পকাহিনী লেখক বিষয়শ্রেণী:২১শ শতাব্দীর মার্কিন অর্থনীতিবিদ বিষয়শ্রেণী:অ্যামহার্স্ট কলেজের প্রাক্তন শিক্ষার্থী বিষয়শ্রেণী:ব্রিটিশ অ্যাকাডেমির সভ্য বিষয়শ্রেণী:রয়েল সোসাইটির বিদেশি সদস্য বিষয়শ্রেণী:রুশ বিজ্ঞান অ্যাকাডেমির বিদেশী সদস্য বিষয়শ্রেণী:ইহুদি মার্কিন লেখক বিষয়শ্রেণী:শ্রমিক দল (যুক্তরাজ্য) এর ব্যক্তি বিষয়শ্রেণী:মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য বিষয়শ্রেণী:প্রিন্সটন বিশ্ববিদ্যালয়ের শিক্ষক বিষয়শ্রেণী:বিশ্বায়ন বিষয়ক লেখক বিষয়শ্রেণী:ইয়েল বিশ্ববিদ্যালয়ের শিক্ষক বিষয়শ্রেণী:২০শ শতাব্দীর মার্কিন পুরুষ লেখক বিষয়শ্রেণী:মার্কিন ফিলোসফিক্যাল সোসাইটির সদস্য বিষয়শ্রেণী:ফুলব্রাইট বৃত্তিধারী বিষয়শ্রেণী:ইন্ডিয়ানার ইহুদি
মেরাজ হামায়ুন খান (জন্ম: ৮ আগস্ট ১৯৪৫) একজন পাকিস্তানি মহিলা শিক্ষাবিদ, সমাজকর্মী এবং সোয়াবি জেলার রাজনীতিবিদ যিনি কওমি ওয়াতন পার্টির খাইবার পাখতুনখোয়া বিধানসভার সদস্য।  তিনি কমিটির সভাপতি  এবং বিভিন্ন কমিটির সদস্য। - -    জন্ম ও প্রাথমিক জীবন    রাজনৈতিক জীবন  মেরাজ ২০১৩ সালের পাকিস্তানের সাধারণ নির্বাচনে নির্বাচনী এলাকা ডবলিউ আর-১৯ থেকে কওমি ওয়াতন পার্টির টিকিটে খাইবার পাখতুনখোয়া বিধানসভার সদস্য নির্বাচিত হয়েছিলেন।  তিনি সোয়াবি জেলার পার্টির কর্মী সম্মেলনে ২৩ সেপ্টেম্বর ২০১৯ সালে পিএমএল (এন) এ যোগদান করেন।   শিক্ষা এবং পুরস্কার  মেরাজ হামায়ুন খান এম.এড, বিএসসি এবং এমএ ডিগ্রি অর্জন করেছেন । ২০০২ সালে পাকিস্তানের রাষ্ট্রপতি তাকে আইজ-এ-ফাজিলাত ভূষিত করেছিলেন।   আরও দেখুন    তথ্যসূত্র    বহিঃসংযোগ   বিষয়শ্রেণী:সোয়াবি জেলার ব্যক্তি বিষয়শ্রেণী:কওমি ওয়াতন পার্টির রাজনীতিবিদ বিষয়শ্রেণী:পশতু ব্যক্তি বিষয়শ্রেণী:জীবিত ব্যক্তি বিষয়শ্রেণী:১৯৪৫-এ জন্ম বিষয়শ্রেণী:পাকিস্তান মুসলিম লীগের (এন) রাজনীতিবিদ বিষয়শ্রেণী:পশতু নারী বিষয়শ্রেণী:খাইবার পাখতুনখোয়া এমপিএ ২০১৩-২০১৮
অ্যাস্টন বিশ্ববিদ্যালয় ইংল্যান্ডের বার্মিংহামের শহরের কেন্দ্রে অবস্থিত একটি সরকারি গবেষণাধর্মী বিশ্ববিদ্যালয়। অ্যাস্টন ১৮৯৫ সালে বার্মিংহাম মিউনিসিপ্যাল টেকনিক্যাল স্কুল হিসাবে শুরু হয়েছিল, ১৯৫৬ সালে যুক্তরাজ্যের প্রথম উন্নত প্রযুক্তির কলেজে পরিণত হয়। অ্যাস্টন বিশ্ববিদ্যালয় ১৯৬৬ সালের ২২শে এপ্রিল রানী দ্বিতীয় এলিজাবেথের কাছ থেকে তার রাজকীয় সনদ লাভ করেছিল।  অ্যাস্টন ৫০ বছরেরও বেশি সময় আগে ইন্টিগ্রেটেড প্লেসমেন্ট ইয়ার ধারণার পথপ্রদর্শক, এবং অ্যাস্টনের ৭৩ শতাংশেরও বেশি শিক্ষার্থীগণ প্রতি বছরর প্লেসমেন্ট লাভ করে, যা ইউকেতে সর্বোচ্চ শতাংশ। ২০২১-২২ শিক্ষাবর্ষের জন্য প্রতিষ্ঠানের বার্ষিক আয় £১৯৭.৭ মিলিয়ন ছিল, যার মধ্যে £১৯.৩ মিলিয়ন গবেষণা অনুদান ও চুক্তি থেকে এসেছিল; ব্যয় £২১৯.৪ মিলিয়ন ছিল।  অ্যাস্টন বিশ্ববিদ্যালয় ২০২০ সালে দ্য গার্ডিয়ান কর্তৃক "ইউনিভার্সিটি অব দ্য ইয়ার" হিসেবে মনোনীত করা হয়েছিল, এবং সংবাদপত্রটি অ্যাস্টন স্টুডেন্টস ইউনিয়নকে তার "বিল্ডিং দ্যাট ইন্সপায়ার" পুরস্কারে ভূষিত করে। টাইমস হায়ার এডুকেশন অ্যাওয়ার্ডস অ্যাস্টন বিশ্ববিদ্যালয়কে ২০২০ সালে "অসামান্য উদ্যোক্তা বিশ্ববিদ্যালয়" হিসাবে মনোনীত করেছিল।   ইতিহাস   পূর্বসূরি প্রতিষ্ঠান  অ্যাস্টন বিশ্ববিদ্যালয়র উৎপত্তি হল ধাতুবিদ্যার একটি বিদ্যালয়, যা ১৮৭৫ সালে বার্মিংহাম ও মিডল্যান্ড ইনস্টিটিউটে গঠিত হয়েছিল। বার্মিংহাম মিউনিসিপ্যাল টেকনিক্যাল স্কুল ১৮৯৫ সালে ইনস্টিটিউট থেকে আলাদা হয়ে যায়, যেখানে রসায়ন, পদার্থবিদ্যা, ধাতুবিদ্যা এবং বৈদ্যুতিক প্রকৌশল শিক্ষা দেওয়া হত; এটি সম্প্রসারিত হয় এবং ১৯১৭ সাল নাগাদ প্রশিক্ষণার্থী শিক্ষকদের উদ্ভিদবিদ্যা ও অন্যান্য বিষয়গুলিও শেখানো হত। বাণিজ্যিক বিষয়ে পঠনপাঠন ১৯১১ সালে চালু হয় এবং ১৯১৬ সালের মধ্যে একটি স্বাধীন স্কুল অফ কমার্সে পরিণত হয়। স্কুলটির নাম ১৯৭ সালে পরিবর্তন করে বার্মিংহাম সেন্ট্রাল টেকনিক্যাল কলেজ রাখা হয়, যাতে শিক্ষার প্রযুক্তিতে তার পরিবর্তনশীল পদ্ধতির প্রতিফলন ঘটে।   তথ্যসূত্র    বহিঃসংযোগ    অ্যাস্টন বিশ্ববিদ্যালয়ের ওয়েবসাইট  অ্যাস্টন বিশ্ববিদ্যালয়ের অনলাইন কার্যক্রম   অ্যাস্টন গিল্ড অব স্টুডেন্টস    বিষয়শ্রেণী:১৮৯৫-এ প্রতিষ্ঠিত শিক্ষাপ্রতিষ্ঠান বিষয়শ্রেণী:১৮৯৫-এ ইংল্যান্ডে প্রতিষ্ঠিত বিষয়শ্রেণী:যুক্তরাজ্যের বিশ্ববিদ্যালয় বিষয়শ্রেণী:বিশ্ববিদ্যালয় যুক্তরাজ্য
টিনটিন অন দ্য মুন চন্দ্রলোকে অভিযান ও চাঁদে টিনটিন কমিকসের আংশিক অবলম্বনে তৈরি একটি ভিডিও গেম। কমিকসদুটি বেলজীয় কার্টুনিস্ট হার্জের দুঃসাহসী টিনটিন সিরিজের অংশ। এটি টিনটিনকে নিয়ে নির্মিত প্রথম ভিডিও গেম।  ইতিহাস ভিডিও গেমটি মূলত ইনফোগ্রামস তৈরি করছিল ১৯৮৭ সালে। পরবর্তীতে ১৯৮৯ সালে প্রোব এন্টারটেইনমেন্ট এটিকে এমএস-ডসের জন্যে রূপান্তরিত করে। গেমের কাহিনী চন্দ্রলোকে অভিযান ও চাঁদে টিনটিন কমিকসদুটিকে দুর্বলভাবে অনুসরণ করেছে। গেমারের কাজ হলো মহাকাশে ভাসমান গ্রহাণু থেকে বাঁচিয়ে এবং শত্রুদের মোকাবিলা করে মুন রকেটকে চাঁদে অবতরণ করানো।  টিনটিন অন দ্য মুন ছিল প্রথম পিসি গেম যেটাতে টিনটিনকে ব্যবহার করা হয়েছে।  বহিঃসংযোগ Tintin on the Moon at the Internet Archive  বিষয়শ্রেণী:টিনটিনকে নিয়ে ভিডিও গেম বিষয়শ্রেণী:১৯৮৭-এর ভিডিও গেম বিষয়শ্রেণী:একক খেলোয়াড় ভিডিও গেম
থাম্ব|ত্রিপুরা পুলিশ  ত্রিপুরা পুলিশ হল ত্রিপুরা রাজ্যের আইন প্রয়োগকারী সংস্থা যা উত্তর-পূর্ব ভারতের ত্রিপুরা রাজ্যে পুলিশিং কার্যক্রম পরিচালনা করে এবং দায়িত্ব পালন করে। এটি ১৯৬৫ সালে গঠিত হয়েছিল। বর্তমানে ভিএস যাদব, আইপিএস ত্রিপুরার ডিজিপি।   প্রশাসন  পুলিশের মহাপরিচালক, (ডিজিপি), ত্রিপুরা হলেন সংস্থার প্রধান যিনি ত্রিপুরা রাজ্যের রাজধানী আগরতলায় অবস্থিত পুলিশ সদর দফতরে (PHQ) একটি অফিস দিয়ে সজ্জিত। তার অধীনে কর্মরত আছেন পুলিশের একাধিক মহাপরিদর্শক (আইজিপি)। আইজিপি (আইন ও শৃঙ্খলা), আইজিপি (প্রশাসন), আইজিপি (এপি এবং ওপি), আইজিপি (ইন্টেলিজেন্স) যারা পিএইচকিউ কমপ্লেক্স, আগরতলায় নিজ নিজ অফিসে সজ্জিত। বেশ কিছু ডিআইজিপি (পুলিশের ডেপুটি ইন্সপেক্টর জেনারেল ডিজিপি, ত্রিপুরার কমান্ড ও নিয়ন্ত্রণে রয়েছেন। সবচেয়ে উল্লেখযোগ্য ডিআইজিপি হল ডিআইজিপি (গোয়েন্দা), ডিআইজিপি (সদর দপ্তর), ডিআইজিপি (অ্যাডমিন), ডিআইজিপি (এপি এবং ওপি-গণ) এবং আইন ও শৃঙ্খলার ডিআইজিপি (দক্ষিণ রেঞ্জ) এবং ডিআইজিপি (উত্তর রেঞ্জ)। তাদের অধীনে পশ্চিম ত্রিপুরা জেলা, সিপাহিজলা জেলা, গোমতি জেলা, দক্ষিণ ত্রিপুরা জেলা, ধলাই জেলা, খোয়াই জেলা, উনাকোটি জেলা এবং উত্তর ত্রিপুরা জেলা এই আটটি জেলার জন্য আটটি জেলা এসএসপি (পুলিশ সুপারিনটেনডেন্ট ) রয়েছেন। এই ধরনের সমস্ত জেলা পুলিশ সুপারকে স্ব স্ব অতিরিক্ত পুলিশ সুপার, ডেপুটি সুপারিনটেনডেন্ট অফ পুলিশ, (জেলা গোয়েন্দা শাখা) জেলা সদরে পোস্ট করা এবং সংশ্লিষ্ট মহকুমা পুলিশ অফিসাররা (নিজস্ব মহকুমা সদর দফতরে পোস্ট করা) দ্বারা সহায়তা করা হয়। এই ধরনের সাব-ডিভিশনাল পুলিশ অফিসাররা তাদের অধীনস্থ থানার প্রতিদিনের কাজকর্ম এবং কাজের তত্ত্বাবধান ও পর্যবেক্ষণ করেন। সমস্ত থানায় একজন ভারপ্রাপ্ত কর্মকর্তা ( সাব-ইন্সপেক্টর পদের নীচে নয় এবং পরিদর্শকদের পদমর্যাদার উপরে নয়) দ্বারা পরিচালিত হয়।  বিতর্ক  এলজিবিটি সম্প্রদায়ের সদস্যরা অভিযোগ করেছেন যে পুলিশ অফিসাররা তাদের পুরুষ ও মহিলা পুলিশ অফিসারদের সামনে খুলে ফেলতে বাধ্য করেছে। গ্রেফতারকৃত ব্যক্তিদের ক্রসড্রেস না দেওয়ার প্রতিশ্রুতি দিতে বাধ্য করা হয়।  বহিঃসংযোগ     তথ্যসূত্র  পুলিশ বিষয়শ্রেণী:ভারতের রাজ্য আইনপ্রয়োগকারী সংস্থা বিষয়শ্রেণী:১৯৬৫-এ ত্রিপুরায় প্রতিষ্ঠিত
ভারত উপমহাদেশে সেই রাজা-বাদশাদের আমল থেকেই বিদেশী বণিকরা ব্যবসা বাণিজ্য করার জন্য আসতো। তারমধ্যে ব্রিটিশ, পর্তুগীজ ও আরব বণিকরা উল্লেখযোগ্য। তারা তাদের ব্যবসা বাণিজ্যের সুবিধার্থে এই ভারত উপমহাদেশে বিভিন্ন ধরনের দূর্গ নির্মাণ করত। তেমনি ফরিদগঞ্জ উপজেলার বর্তমান সাহেবগঞ্জ গ্রামে পর্তুগীজ বণিকরা একটি দুর্গ নির্মাণ করেছিল, যার নাম পর্তুগীজ দূর্গ। যা ইতিহাসের সাক্ষী হয়েও আজও দাড়িয়ে আছে।  ইতিহাস পঞ্চাদশ শতকের সময় ফরিদগঞ্জ উপজেলাটি প্রায় সমুদ্রের কাছাকাছি হওয়ায় তখনকার বিদেশী বণিকরা ব্যবসা করার জন্য এই জায়গাটিকে বেশি পছন্দ করতেন। তেমনি পঞ্চাদশ শতকের সময় পর্তুগীজরা ব্যবসার জন্য ফরিদগঞ্জ উপজেলার এই সাহেবগঞ্জ গ্রামকে বেছে নিয়েছেন। এবং তাদের ব্যবসার সুবিধার্থে এখানে একটি দুর্গ নির্মাণ করেন। যার নাম পর্তুগীজ দুর্গ। তবে তারা এখানে এই দুর্গটি ব্যবসার উদ্দেশ্যে নির্মাণ করলেও এর পিছনে ছিল অন্য উদ্দেশ্য। পর্তুগীজরা মূলত ছিল জলদস্যু। তাই তারা তাদের এই জলদস্যুতার সুবিধার জন্যই এই দুর্গটি নির্মাণ করেন। দি-প্রমিনেন্ট আর এই দুর্গটি নির্মাণের মূল উদ্যোক্তা হলেন পর্তুগীজ সেনাপতি এন্টেনিও ডি সিলভা মেনজিস। তিনি ১৫৪০ থেকে ৪৬ এর মধ্যে এই পর্তুগীজ দুর্গটি নির্মাণ করেন। চাঁদপুর জেলার তথ্য বাতায়ন  দূর্গটির বিবরণ ফরিদগঞ্জ উপজেলার সাহেবগঞ্জ গ্রামের এই পর্তুগীজ দুর্গটি ছিল বিশাল আকারের। এটি প্রায় দু'শত একর জমিতে নির্মাণ করা হয়েছিল।  সেনাবাহিনীর পর্যবেক্ষণের জন্য একটি টাওয়ার বানানো হয়েছিল। এখানে হাতিশালা ও সুড়ঙ্গপথও তৈরি করা হয়েছিল। চাঁদপুর জেলা তথ্য বাতায়ন  বর্তমান অবস্থা বর্তমানে এই পর্তুগীজ দুর্গটি লতা-পাতা ও জঙ্গলে জরাজীর্ণ হয়ে রয়েছে। অযত্ন এবং অবহেলার কারণে এটি এখন প্রায় ধ্বংসের মুখে।   তথ্যসূত্র  বহিঃসংযোগ  বিষয়শ্রেণী:চাঁদপুর জেলার দর্শনীয় স্থান বিষয়শ্রেণী:চাঁদপুর জেলার প্রত্নতাত্ত্বিক স্থাপনা
থাম্ব|জঁ ব্যুরিদাঁর হাতের লেখা একটি নোট বুক জঁ ব্যুরিদাঁ এই ফরাসি ব্যক্তিনামটির বাংলা প্রতিবর্ণীকরণে উইকিপিডিয়া:বাংলা ভাষায় ফরাসি শব্দের প্রতিবর্ণীকরণ-এ ব্যাখ্যাকৃত নীতিমালা অনুসরণ করা হয়েছে।() (১৩০০ - ১৩৫৮) একজন ফরাসি পুরোহিত ছিলেন। কোপার্নিকীয় বিপ্লবের পেছনে তার আবদান আছে বলে ধারণা করা হয়। তিনি মধ্যযুগের শেষ পর্যায়ের প্রভাবশালী দার্শনিক ছিলেন।   পাদটীকা   বিষয়শ্রেণী:১৩০০-এ জন্ম বিষয়শ্রেণী:১৩৫৮-এ মৃত্যু বিষয়শ্রেণী:ফরাসি দার্শনিক বিষয়শ্রেণী:মধ্যযুগীয় দার্শনিক বিষয়শ্রেণী:মধ্যযুগীয় পদার্থবিদ বিষয়শ্রেণী:১২৯৫-এ জন্ম বিষয়শ্রেণী:১৩৬১-এ মৃত্যু বিষয়শ্রেণী:প্রাকৃতিক দার্শনিক বিষয়শ্রেণী:স্কলাস্টিক দার্শনিক বিষয়শ্রেণী:রোমান ক্যাথলিক দার্শনিক
পঞ্চদশ লোকসভার সদস্যদের নির্বাচন করার জন্য ১৬ এপ্রিল ২০০৯ থেকে ১৩ মে ২০০৯ এর মধ্যে পাঁচটি ধাপে ভারতে সাধারণ নির্বাচন অনুষ্ঠিত হয়েছিল। ৭১৬ মিলিয়ন ভোটারের সাথে ২০১৪ সালের সাধারণ নির্বাচনকে অতিক্রম না করা পর্যন্ত এটি ছিল বিশ্বের বৃহত্তম গণতান্ত্রিক নির্বাচন ।  সাংবিধানিক প্রয়োজন অনুসারে, প্রতি পাঁচ বছর অন্তর অথবা রাষ্ট্রপতি যখন সংসদ ভেঙে দেন তারপরে লোকসভার নির্বাচন হতে হবে। পূর্ববর্তী নির্বাচন ২০০৪-এর মে মাসে অনুষ্ঠিত হয়েছিল এবং চতুর্দশ লোকসভার মেয়াদ স্বাভাবিকভাবেই ১ জুন ২০০৯-এ শেষ হয়ে যেত। নির্বাচনগুলি ভারতের নির্বাচন কমিশন (ইসিআই) দ্বারা আয়োজিত হয় এবং বৃহৎ ভোটার এবং নিরাপত্তার উদ্বেগগুলিকে আরও ভালভাবে পরিচালনা করার জন্য সাধারণত একাধিক ধাপে অনুষ্ঠিত হয়। ২০০৯ সালের নির্বাচন পাঁচ ধাপে অনুষ্ঠিত হয়েছিল। ২০০৯ সালের ফেব্রুয়ারিতে, Rs. ১১.২০ বিলিয়ন ( $ ২০০.৫ মিলিয়ন) সংসদ কর্তৃক নির্বাচনী ব্যয়ের জন্য বাজেট করা হয়েছিল।  প্রথম-পাস্ট-দ্য-পোস্ট ভোটিং পদ্ধতির এই নির্বাচনে একক সদস্যের নির্বাচনী এলাকায় ৫৪৩টি আসনে মোট ৮,০৭০ জন প্রার্থী প্রতিদ্বন্দ্বিতা করেছিলেন। পাঁচটি ধাপে ভোটার উপস্থিতি ছিল প্রায় ৫৮%। পঞ্চম দফার তিন দিনের মধ্যে নির্বাচনের ফলাফল ১৬ মে তারিখে ঘোষণা করা হয়েছিল  অন্ধ্রপ্রদেশ, কেরল, মহারাষ্ট্র, রাজস্থান, তামিলনাড়ু, উত্তরপ্রদেশ এবং পশ্চিমবঙ্গে শক্তিশালী ফলাফলের সাথে ভারতীয় জাতীয় কংগ্রেসের নেতৃত্বে সংযুক্ত প্রগতিশীল জোট (ইউপিএ) সংখ্যাগরিষ্ঠ আসন জয়ের পর সরকার গঠন করে। মনমোহন সিং ১৯৬২ সালে জওহরলাল নেহরুর পর প্রথম প্রধানমন্ত্রী হন যিনি পূর্ণ পাঁচ বছরের মেয়াদ শেষ করার পরে পুনরায় নির্বাচিত হন। ইউপিএ ৫৪৩ জন নির্বাচিত সদস্যের মধ্যে ৩২২ জনের সমর্থন নিয়ে আরামদায়ক সংখ্যাগরিষ্ঠতা তৈরি করতে সক্ষম হয়েছিল। বহুজন সমাজ পার্টি (বিএসপি), সমাজবাদী পার্টি (এসপি), জনতা দল (ধর্মনিরপেক্ষ) (জেডি(এস)), রাষ্ট্রীয় জনতা দল (আরজেডি) এবং অন্যান্য ছোট দলগুলি দ্বারা বহিরাগত সমর্থন দেওয়া হয়েছিল।  সিং ২২ মে ২০০৯ তারিখে রাষ্ট্রপতি ভবনের অশোক হলে প্রধানমন্ত্রী হিসেবে শপথ নেন।   তথ্যসূত্র   বিষয়শ্রেণী:ভারতের সাধারণ নির্বাচন বিষয়শ্রেণী:২০০৯-এ ভারত বিষয়শ্রেণী:২০০৯-এ ভারতে নির্বাচন বিষয়শ্রেণী:২০০৯-এ ভারতের সাধারণ নির্বাচন
খন্দকার মুস্তাহিদুর রহমান (১৯৪৯ – ২০ আগস্ট ২০২১) একজন বাংলাদেশী শিক্ষাবিদ। তিনি জাহাঙ্গীরনগর বিশ্ববিদ্যালয়ের (জাবি) অর্থনীতি বিভাগের অবসরপ্রাপ্ত অধ্যাপক ও বিশ্ববিদ্যালয়টির সাবেক উপাচার্য।  জন্ম তিনি ১৯৪৯ সালে ব্রাহ্মণবাড়িয়ার বিলকেন্দুয়াই গ্রামের সম্ভ্রান্ত পরিবারে জন্মগ্রহণ করেন। তার বাবা খন্দকার শামসুর রহমান তৎকালীন পূর্ব পাকিস্তান সরকারের একজন মন্ত্রী ছিলেন।  শিক্ষাজীবন রহমান ঢাকা শিক্ষা বোর্ড থেকে ১৯৬৪ সালে বিজ্ঞান বিভাগে প্রথম স্থান অধিকার করেন। পরবর্তীকালে তিনি ঢাকা কলেজিয়েট স্কুল, ঢাকা বিশ্ববিদ্যালয় এবং ইসলামাবাদ বিশ্ববিদ্যালয়ে উচ্চশিক্ষা লাভ করেন। ছাত্র ইউনিয়নের সক্রিয় কর্মী হিসেবে ১৯৬৯ সালের গণঅভ্যুত্থানে তিনি সক্রিয় ভূমিকা পালন করেন।  কর্মজীবন মুস্তাহিদুর রহমান ১৯৭১ সালের ৪ জানুয়ারি জাহাঙ্গীরনগর বিশ্ববিদ্যালয়ের (জাবি) অর্থনীতি বিভাগে যোগদান করেন। জাবিতে প্রথম শিক্ষক হিসেবে যোগদানকারী ছয়জন শিক্ষকের মধ্যে তিনি অন্যতম। তিনি জাহাঙ্গীরনগর বিশ্ববিদ্যালয় প্রতিষ্ঠার দিন, ১৯৭১ সালের ১২ জানুয়ারি সর্বপ্রথম অর্থনীতি বিভাগে ক্লাস নিয়ে বিশ্ববিদ্যালয়ের অগ্রযাত্রা শুরু করেন। অবসর গ্রহণের আগ পর্যন্ত তিনি অর্থনীতি বিভাগে অধ্যাপনায় নিয়োজিত ছিলেন।  দীর্ঘ কর্মজীবনে অধ্যাপনার পাশাপাশি তিনি জাহাঙ্গীরনগর বিশ্ববিদ্যালয়ের সিনেট, সিন্ডিকেট ও একাডেমিক কাউন্সিলের সদস্য, ডিন, বিভাগীয় প্রধান, শিক্ষক সমিতির সম্পাদক ও সভাপতিসহ বিভিন্ন গুরুত্বপূর্ণ দায়িত্ব পালন করেন।  খন্দকার মুস্তাহিদুর রহমান ২০০৪ সাল থেকে ২০০৮ সাল পর্যন্ত জাহাঙ্গীরনগর বিশ্ববিদ্যালয়ের উপাচার্য হিসেবে দায়িত্ব পালন করেন।  মৃত্যু কোভিড-১৯ এ আক্রান্ত হয়ে চিকিৎসাধীন অবস্থায় ২০২১ সালের ২০ আগস্ট তিনি ঢাকায় মৃত্যুবরণ করেন।   আরও দেখুন    জাহাঙ্গীরনগর বিশ্ববিদ্যালয়ের উপাচার্যবৃন্দের নামের তালিকা   তথ্যসূত্র   বিষয়শ্রেণী:১৯৪৯-এ জন্ম বিষয়শ্রেণী:২০২১-এ মৃত্যু বিষয়শ্রেণী:বাংলাদেশে কোভিড-১৯ বৈশ্বিক মহামারীতে মৃত্যু বিষয়শ্রেণী:ব্রাহ্মণবাড়িয়া জেলার ব্যক্তি বিষয়শ্রেণী:বাংলাদেশী শিক্ষাবিদ বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী বিষয়শ্রেণী:জাহাঙ্গীরনগর বিশ্ববিদ্যালয়ের শিক্ষক বিষয়শ্রেণী:জাহাঙ্গীরনগর বিশ্ববিদ্যালয়ের উপাচার্য